|  |  |  |  |  |  |
| --- | --- | --- | --- | --- | --- |
| cali | | |  |  | |
| «Οι επιστήμονες και μηχανικοί του αύριο» / ΕΛΛΗΝΙΚΗ ΕΚΠΑΙΔΕΥΤΙΚΗ ΕΝΩΣΗ STEM (Hellenic Education Society for STEM) | | |  | Θεματική:Δημιουργώ και Καινοτομώ  Υποθεματική: Ρομποτική, STEM/STEAM, Νέες Τεχνολογίες, Γνωρίζω τα επαγγέλματα  Απευθύνεται σε μαθητές/μαθήτριες:  Α΄, Β΄, Γ΄ Γυμνασίου  Διάρκεια στο τετράμηνο:  κυμαινόμενη διάρκεια | |
|  | | |  |  | |
| **Περιγραφή (50-100 λέξεις)**Με την εφαρμογή σχεδίων δραστηριοτήτων STEM – STEAM που βασίζονται σε πραγματικά προβλήματα, οι μαθητές διερευνούν τις παραμέτρους που πρέπει να ληφθούν υπόψη για την επίλυση τους, χρησιμοποιούν δημιουργικά τις ψηφιακές τεχνολογίες, σχεδιάζοντας και κατασκευάζοντας μοντέλα με απλά υλικά συνδυάζοντας τα δημιουργικά με ρομποτικές διατάξεις. Εργάζονται με βάση μια διευρυμένη προσέγγιση των προβλημάτων, λαμβάνοντας υπόψη και τα θέματα της βιωσιμότητας και των επιπτώσεων των προτεινόμενων λύσεων. Οι μαθητές εργαζόμενοι σε ομάδες, για το σχεδιασμό της λύσης με βάση συγκεκριμένες απαιτήσεις που τίθενται με μορφή προκλήσεων διερευνούν τις δυνατότητες που προσφέρουν τα διαθέσιμα υλικά. Σχεδιάζουν και κατασκευάζουν τα μοντέλα τους προσδιορίζοντας τα ισχυρά τους σημεία αλλά και τις αδυναμίες του σχεδιασμού, ενώ μέσα από την αλληλεπίδραση με τις άλλες ομάδες αναπροσαρμόζουν τους σχεδιασμούς τους. Τέλος οι ομάδες παρουσιάζουν τα προϊόντα της εργασίας τους.**Στοχευόμενες δεξιότητες** **Δεξιότητες Μάθησης**  Κριτική σκέψη (Critical thinking)  Επικοινωνία (Communication)  Συνεργασία (Collaboration)  Δημιουργικότητα (Creativity)  **Δεξιότητες Ζωής**  Προσαρμοστικότητα  Υπευθυνότητα  Οργανωτική ικανότητα  **ΜΙΤ: Δεξιότητες της τεχνολογίας και της επιστήμης**  Δεξιότητες Μοντελισμού και προσομοίωσης  Πληροφορικός γραμματισμός (ICT literacy)  Ψηφιακός γραμματισμός (digital literacy)  Τεχνολογικός γραμματισμός (technology literacy)  Δεξιότητες δημιουργίας και διαμοιρασμού ψηφιακών δημιουργημάτων  Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα  Δεξιότητες διεπιστημονικής και διαθεματικής χρήσης των νέων τεχνολογιών  **Δεξιότητες του Νου**  Στρατηγική σκέψη  Επίλυση προβλημάτων  Μελέτη περιπτώσεων (case studies)  Κατασκευές  Πλάγια σκέψη **Δραστηριότητες** Προτείνεται μια σειρά εργαστηρίων που συνδυάζουν Νέες Τεχνολογίες, Ρομποτική και STEM/STEAM.  **Πρόγραμμα «Οι επιστήμονες και μηχανικοί του αύριο» - Ηλικιακή ομάδα Α’ ως και Γ’ Γυμνασίου –** Η μαθησιακή διαδικασία ξεκινάει με προβληματισμούς και την αξιοποίηση πληροφοριών που συλλέγουν οι μαθητές/τριες από το διαδίκτυο με χρήση ψηφιακών εργαλείων για τον αρχικό σχεδιασμό διάφορων προτάσεων.  Οι μαθητές/τριες εργαζόμενοι σε ομάδες αναζητούν και επιλέγουν τις βέλτιστες λύσεις για τον σχεδιασμό του τεχνουργήματος με βάση συγκεκριμένες απαιτήσεις που τίθενται με μορφή προκλήσεων και διερευνούν τις δυνατότητες που τους δίνουν τα υλικά που έχουν στη διάθεσή τους. Σχεδιάζουν και κατασκευάζουν τα μοντέλα τους προσδιορίζοντας τα ισχυρά τους σημεία αλλά και τις αδυναμίες του σχεδιασμού, ενώ μέσα από την αλληλεπίδραση με τις άλλες ομάδες αναπροσαρμόζουν τους σχεδιασμούς τους.  Στη συνέχεια, οι μαθητές/τριες γνωρίζουν τις δυνατότητες που μπορούν να τους προσφέρουν απλά ρομποτικά συστήματα κατασκευάζοντας και προγραμματίζοντάς τα οι ίδιοι.  Τέλος, οι ομάδες παρουσιάζουν τα προϊόντα της εργασίας τους.  Το προτεινόμενο πρόγραμμα αποτελείται από τις κάτωθι δραστηριότητες:  *Εργαστήριο 1ο : Νέες Τεχνολογίες*   * Πυθαγόρειο Θεώρημα (έως 2 διδ. ώρες) * Επαληθεύω το πυθαγόρειο θεώρημα μέσω πειραματισμού (έως 2 διδ. ώρες) * Προβλήματα καθημερινότητας και πυθαγόρειο θεώρημα (έως 2 διδ. ώρες)   *Εργαστήριο 2ο : STEM/STEAM*   * Αισθητήρας απόστασης (έως 2 διδ. ώρες) * Λέιζερ (έως 2 διδ. ώρες) * Γράφω στην οθόνη LCD (έως 2 διδ. ώρες) * Μετρώ την απόσταση και την εμφανίζω στην οθόνη (έως 2 διδ. ώρες) * Κατασκευάζω όργανο μέτρησης ύψους από απόσταση (έως 2 διδ. ώρες) * Παρουσίαση αποτελεσμάτων (έως 2 διδ. ώρες)   *Εργαστήριο 3ο : Ρομποτική*   * Κατασκευάζουμε ρομποτικό μηχανισμό για τον έλεγχο του οργάνου για μέτρηση σε ακατάλληλα περιβάλλοντα για τον άνθρωπο (έως 2 διδ. ώρες) * Ελέγχουμε την κλίση από απόσταση (έως 2 διδ. ώρες) * Παρουσίαση αποτελεσμάτων (έως 2 διδ. ώρες)  **Προσαρμογές για εμποδιζόμενους μαθητές** Η δομή του προγράμματος την επιτρέπει τη συμμετοχή όλων των μαθητών, εξασκώντας πολλαπλές μορφές νοημοσύνης και εξασκώντας διαφορετικές δεξιότητές τους συμπληρωματικά στις πιο παραδοσιακές εκπαιδευτικές προσεγγίσεις. Με αυτό τον τρόπο δίνεται η ευκαιρία σε όλους τους μαθητές να συμμετέχουν ανεξαρτήτως μαθησιακού, κοινωνικού-πολιτισμικού υποβάθρου, βλέποντας τις όποιες διαφοροποιήσεις ως μαθησιακό πλούτο που εμπλουτίζει την εκπαίδευση και όχι ως εμπόδιο. **Επέκταση** Το προτεινόμενο πρόγραμμα καταλήγει στη δημιουργία τεχνουργημάτων αλλά και δημιουργία βίντεο και παρουσιάσεων της διαδικασίας υλοποίησης του προγράμματος τα οποία μπορούν να παρουσιαστούν από τους μαθητές   * Ενδοσχολικά * Στην τοπική κοινωνία * Στη γιορτή του τέλους της σχολικής χρονιάς. * Στον ιστότοπο του σχολείου ή και μέσω κοινωνικών δικτύων * Στον ιστότοπο http://lab21plus.weebly.com/ που δημιουργήθηκε από τον φορέα, και υποστηρίζεται από την ερευνητική ομάδα SeRi του Πανεπιστημίου Θεσσαλίας.  **Αξιολόγηση** Η αποτίμηση θα γίνει με βάση το υλικό που θα δημιουργηθεί από τις ομάδες των μαθητών. Ενώ υπάρχει η δυνατότητα ανάρτησής του σε δικτυακό τόπο των φορέων, που υποστηρίζεται από την ερευνητική ομάδα SeRi του Πανεπιστημίου Θεσσαλίας: <http://lab21plus.weebly.com/> |  | | | **Σύνδεση με το Π.Σ:**Τεχνολογία, Πληροφορική/ΤΠΕ, Μαθηματικά, Φυσικά, Διαθεματική προσέγγιση**Εκτυπώσιμο Υλικό** -Φύλλα εργασίας διαθέσιμα στον Οδηγό Υλικού-Εκπαιδευτικού Εργαστήρια Δεξιοτήτων Α΄-Γ΄ Γυμνασίου ) **Απαραίτητοι Σύνδεσμοι** <http://lab21plus.weebly.com/> **Οπτικοακουστικό υλικό****Διαδραστικό υλικό****Υποστήριξη εκπαιδευτικού** Οδηγός για Εργαστήρια Δεξιοτήτων  Α΄-Γ΄ Γυμνασίου  **Επιμόρφωση**:Παρέχεται υλικό εξ αποστάσεως εκπαίδευσης, που υποστηρίζεται από την [ερευνητική ομάδα SeRi του Πανεπιστημίου Θεσσαλίας,](http://seri.cs.uth.gr/%CF%83%CF%87%CE%B5%CF%84%CE%B9%CE%BA%CE%AC-%CE%BC%CE%B5-%CE%B5%CE%BC%CE%AC%CF%82/%CE%B7-%CE%BF%CE%BC%CE%AC%CE%B4%CE%B1/) και που θα διατεθεί μέσα από το δικτυακό τόπο <http://lab21plus.weebly.com/> |